Սոֆիան Բուֆալ

Սոֆիան Բուֆալ (ֆր.՝ Sofiane Boufal, ), մարոկկացի ֆուտբոլիստ, կիսապաշտպան։ Հանդես է գալիս անգլիական «Սաութհեմփթոնի» և Մարոկկոյի ազգային հավաքականի կազմում։

Ակումբային կարիերա

«Անժե» 
Բուֆալն իր կարիերան սկսել է ֆրնասիական «Անժեի» կազմում։ Թիմի հիմնական կազմում իր դեբյուտը մարոկկացին նշել է 18 տարեկան հասակում՝ 2012 թվականի օգոստոսին՝ «Իստրեսի» դեմ խաղում։ Առաջին մրցաշրջանի ընթացքում մասնակցել է 31 հանդիպման։

2014-15 մրցաշրջանի ընթացքում օգնել է թիմին նվաճել Լիգա 1-ում հանդես գալու իրավունք։

«Լիլ» 
2015 թվականի հունվարի 9-ին Սոֆիան Բուֆալը տեղափոխվել է Լիգա 1-ում հանդես եկող «Լիլ»։ Իր առաջին մրցաշրջանում մասնակցել է 14 հանդիպման, որնցում դարձել է 3 գոլի հեղինակ։ Իսկ երկրորդ մրցաշրջանի ընթացքում 35 խաղում խփել է 12 գոլ։

«Սաութհեմփթոն» 
2016 թվականի օգոստոսի 29-ին Սոֆիանը տեղափոխվել է «Սաութհեմփթոն»։ Տրանսֆերն արժեցել է 16 միլիոն £, իսկ ֆուտբոլիստը կնքել է 5 տարվա պայմանագիր։

2016-17 մրցաշրջանի ընթացքում Բուֆալը դարձել է 2 գոլի հեղինակ։

2017 թվականի հոկտեմբերի 21-ին Սոֆիան Բուֆալը գոլի հեղինակ է դարձել Պրեմիեր Լիգայի շրջանակներում կայացած «Վեստ Բրոմվիչ Ալբիոն»-ի դեմ խաղում և օգնել է իր թիմին հաղթել 1-0 հաշվով։ Այդ խաղում նա դաշտ է դուրս եկել 80-րդ րոպեին, իսկ գոլ է խփել 5 րոպե անց։

Միջազգային կարիերա 
Մարոկկոյի ազգային հավաքականի կազմում իր նորամուտը Բուֆալը նշել է 2016 թվականի մարտի 26-ին՝ Աֆրիկայի ազգերի գավաթի որակավորման փուլի Կաբե Վերդեի հավաքականի դեմ խաղում։

Ձեռքբերումներ 
 Ֆրանսիայի լիգայի գավաթի արծաթե մեդալակիր - 2015-16
 Լիգայի գավաթի արծաթե մեդալակիր - 2016-17

Ծանոթագրություններ

Արտաքին հղումներ 
 
 
 
 

1993 ծնունդներ
Սեպտեմբերի 17 ծնունդներ
Ֆուտբոլի կիսապաշտպաններ
Լիլի ֆուտբոլիստներ
Սաութհեմփթոնի ֆուտբոլիստներ
Անժեի ֆուտբոլիստներ
Ֆրանսիացի ֆուտբոլիստներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ